# Hálózati licenc aktiválása

Új licencinformáció beillesztése egy meglévő licencfájlba

Ha úgy dönt, hogy az új licencinformációt automatikusan beilleszti egy meglévő licencfájlba, akkor kiküszöböli az adatok kézi hozzáadásából eredő hibalehetőségeket, és csökkenti a folyamathoz szükséges időt.

Az új licencinformáció automatikus beillesztéséhez válassza az "Új licencinformáció beillesztése" opciót. Kattintson a Tallózás nyomógombra a meglévő fájl megkereséséhez, majd kattintson a Tovább nyomógombra. A licencinformáció bekerül a meglévő fájlba.

Megjegyzés: Az új licencinformáció a meglévő licencfájl végére kerül.

Például:

SERVER Abcpc12345 00a0b0d12abc
USE_SERVER
VENDOR adskflex port=2080
INCREMENT 42600ACD_2004_0F adskflex 1.000 permanent 21 \
VENDOR_STRING=commercial:permanent BORROW=720 SUPERSEDE \
DUP_GROUP=UH ISSUED=30-Sep-2003 SN=341-12345678 SIGN=B62442768702
INCREMENT 46300ACD_2005_0F adskflex 1.000 permanent 21 \
VENDOR_STRING=commercial:permanent BORROW=720 SUPERSEDE \
DUP_GROUP=UH ISSUED=13-Oct-2003 SN=341-87654321 SIGN="155D E3E2 2C25 A0DF \
A02A A702 294D CCF3 4385 A62E 510B 5756 9EA5 1F99 1E6B 1038 \
063F 4AA2 B23E 2633 3265 39EE 75B5 3645 3FDC D452 9265 2562 \
D612 A7B9" SIGN2="015C CA8B D9CD 06C2 5D82 2575 67A7 601D DBB3 \
F313 7048 763D AB69 4C61 5BF4 0C8C 7812 F2B4 196A 0822 2EF2 \
C683 B692 D723 1189 122D 05B1 BBA7 1D14 C96E"

A fenti példában a "46300ACD_2005_0F" információ került beillesztésre a licencfájlba.

Meglévő licencfájl felülírása

Ha úgy dönt, hogy felülírja a meglévő licencfájlt, akkor annak tartalma teljes egészében lecserélődik az új licencinformációval.

Figyelmeztetés! A meglévő licencfájl felülírásával törli azokat az Autodesk hálózati licenccel működő termékeket, melyek a meglévő licencfájlban vannak megadva. Csak akkor használja ezt az opciót, ha nincs szüksége az előző licencfájl semmilyen részére.

A meglévő licencfájl felülírásához válassza a Meglévő licencfájl felülírása opciót. Kattintson a Tallózás nyomógombra a meglévő fájl megkereséséhez, majd kattintson a Tovább nyomógombra. A meglévő fájlt a program felülírja az új fájllal.